stanford-oval/wikipedia huggingface dataset:
פרסים ומועמדויות של פיניאס או'קונל
הערות שוליים

↑  Patrick Hipes,Mike Fleming Jr, Patrick Hipes, Mike Fleming Jr, Oscar Nominations: ‘The Power Of The Dog’, ‘Dune’ Top List; ‘Drive My Car’ Among Big Surprises, Deadline, ‏2022-02-08 (באנגלית אמריקאית)
↑  -, 2019 ASCAP Pop Music Awards, ASCAP, ‏May 16, 2019
↑  Micah Singleton, Micah Singleton, Billie Eilish Earns Top Honors From Inaugural Apple Music Awards, Billboard, ‏2019-12-03 (באנגלית אמריקאית)
↑  Pete Hammond, Pete Hammond, Critics Choice Awards Film Nominations Led By ‘Belfast’ And ‘West Side Story’, Deadline, ‏2021-12-13 (באנגלית אמריקאית)
↑  Ryan Lattanzio, Ryan Lattanzio, 2022 Golden Globe Nominations: ‘Licorice Pizza,’ ‘Squid Game,’ ‘West Side Story,’ and More, IndieWire, ‏2021-12-13 (באנגלית)
↑  "2020 GRAMMY NOMINATIONS". Grammys.com. נבדק ב-20 בנובמבר 2019. {{cite web}}:  (עזרה)
↑  "Grammy Nominations 2021: See the List". The New York Times (באנגלית אמריקאית). 2020-11-24. ISSN 0362-4331. נבדק ב-2022-06-06.
↑  2022 GRAMMYs Awards Show: Complete Winners & Nominations List, www.grammy.com
↑  67th Annual GRAMMY Awards | GRAMMY.com, grammy.com
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  2020 iHeartRadio Music Awards Nominees Revealed: See the Full List, iHeart (באנגלית)
↑  MTV, Vote Now – Nominees for 2021 MTV Video Music Awards, www.mtv.com
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
| פיניאס או'קונל |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Optimist |  |
| מיני-אלבומים | Blood Harmony |  |
| סינגלים | "New Girl" • "Im in love without you" • "Break My Heart Again" • "Heaven" • "Life Moves On" • "Landmine" • "Hollywood Forever" • "College" • "Luck Pusher" • "Let's Fall in Love for the Night" • "Claudia" • "I Lost a Friend" • "Angel" • "Shelter" • "I Don't Miss You at All" • "What They'll Say About Us" • "Cant Wait to Be Dead" • "Where the Poison Is" • "Another Year" • "American Cliche" • " Till Forever Falls Apart" • "A Concert Six Months from Now" • "The 90s" • "Naked" • "Mona Lisa, Mona Lisa" |  |
| השתתפות בסינגלים | "Goodnews Bay" • "Evermore" • "Come to Think" • "Hate to Be Lame" |  |
| משפחה | בילי אייליש (אחות) • מגי ביירד (אמא) |  |
אספקת האנרגיה העולמית

אספקת האנרגיה העולמית מתייחסת לייצור העולמי של דלק וחשמל ולהובלה של אנרגיה. אספקת האנרגיה היא חלק חשוב בכלכלה העולמית. למעלה מ-10% מהתקציב העולמי מושקע בתחום האנרגיה.
80% מכל מקורות האנרגיה העולמית מבוססים על אנרגיית מאובנים. מחצית מאנרגיה זו מיוצרת על ידי סין, ארצות הברית והמדינות הערביות של המפרץ הפרסי (איחוד האמירויות הערביות). מדינות מפרץ זה ורוסיה מייצאות את רוב תוצריהן, בעיקר למדינות האיחוד האירופי ולסין בהן לא מיוצרת מספיק אנרגיה עבור כל המשתמשים. ייצור האנרגיה גדל ב-1% עד 2% בשנה, מלבד אנרגיה סולארית ואנרגיית רוח, שייצורן גדל ביותר מ-20% בכל שנה.
ערך זה מציג סקירה קצרה של אספקת האנרגיה וצריכתה במקומות שונים בעולם, כלולה נתונים סטטיסטיים של מדינות השולטות בתחום האנרגיה, ובמיוחד באנרגיית מאובנים, באנרגיה גרעינית ובאנרגיה מתחדשת. כמו כן, מובא בערך זה מידע על עיבוד האנרגיה המיוצרת, לדוגמה, נפט גולמי, כדי להפוך אותה למתאימה לצריכה עבור צרכנים מסוימים. שרשרת האספקה בין הייצור לצריכה מערבת המרות רבות, מסחר והובלה בין מדינות, דבר העלול להביא לאיבוד של רבע מהאנרגיה לפני שהיא נצרכת.
נוסף על כך, מובאים נתונים על המדינות והאזורים שבהם רוב האנרגיה נצרכת, במיוחד דלק וחשמל.
ארגונים כמו סוכנות האנרגיה הבינלאומית ומנהל המידע של מחלקת האנרגיה בארצות הברית אוספים, מנתחים ומדי פעם מפרסמים נתונים מקיפים על אנרגיה. נתונים אלה מוצגים ברשימת המדינות למטה.
הפליטה העולמית של פחמן דו-חמצני משריפת דלק היה 36 ג'יגטון ב-2021. בהתאם למדיניות האנרגיה הנוכחית של מדינות העולם, סוכנות האנרגיה הבינלאומית צופה שצריכת האנרגיה הבינלאומית ב-2040 תגדל ב-30% ושהמטרה העולמית, שהוצבה בהסכם פריז, לא תושג.
מקורות אנרגיה ראשונית מובלים על ידי מגזר אנרגיה ליצירת הובלת אנרגיה
יצור אנרגיה ראשונית

יצור אנרגיה ראשונית הוא הייצור הגלובלי של האנרגיה המופקת או מתקבלת ישירות ממקורות טבעיים.
אנרגיה ראשונית נחשבת לשלב הראשון של האנרגיה, שבו היא נכנסת לשרשרת האספקה ועדיין לא עוברת עיבוד או תהליך מלאכותי. תהליך יצור האנרגיה מסווג לשלושה סוגי תהליכים:
אנרגיית מאובנים - ייצור אנרגיה בעזרת פחם, נפט גולמי וגזים טבעיים
אנרגיה גרעינית - ייצור אנרגיה בעזרת אורניום
אנרגיה מתחדשת - ייצור אנרגיה בעזרת ביומסה, מים (הידרואלקטרית), רוח, אנרגיית גלים, אנרגיה סולרית ועוד.
ליצור אנרגיה ראשונית יש חוקים שנועדו להקל על מדידות והשוואות בין סוגים שונים של אנרגיה. לפי חוקים אלו אורניום אינו נחשב כאנרגיה ראשונית אלה כמשאב טבעי של אנרגיה גרעינית ראשונית. בדומה לאורניום, גם מים שמסובבים טורבינות ליצור חשמל, אור השמש שפוגע בלוח סולרי ותנועת הרוח שמניעה טורבינות רוח לא נחשבים כאנרגיה ראשונית אלא כמשאבים לאנרגיה ראשונית.
הטבלה שלמטה מייצגת את היצור העולמי של האנרגיה הראשונית ואת המדינות/אזורים המייצרים את רובה (76%) נכון לשנת 2021. הכמויות בטבלה הן במיליוני טונות של שמן שמיוצר בשנה (1 Mtoe = 11.63 TWh, 1 TWh = 109 kWh). אנרגיה מתחדשת מתייחסת לביומסה יחד עם חום יחד עם ייצור אנרגיה חשמלית מתחדשת. אנרגיה גרעינית מתייחסת לאנרגיה חשמלית שאינה מתחדשת (ניתן ללחוץ על ראשי העמודות כדי לסדרן לפי סוג האנרגיה):
|  | סה"כ | פחם | שמן וגז | מתחדשת | גרעינית |
| --- | --- | --- | --- | --- | --- |
| סין | 2950 | 71% | 13% | 10% | 6% |
| ארצות הברית | 2210 | 13% | 69% | 8% | 10% |
| רוסיה | 1516 | 16% | 78% | 2% | 4% |
| ערב הסעודית | 610 | 0 | 100% | 0 | 0 |
| איראן | 354 | 0 | 99% | 0 | 1% |
| איחוד האמירויות | 218 | 0 | 99% | 0 | 1% |
| הודו | 615 | 50% | 11% | 33% | 6% |
| קנדה | 536 | 5% | 81% | 10% | 4% |
| אינדונזיה | 451 | 69% | 17% | 14% | 0 |
| אוסטרליה | 423 | 64% | 33% | 3% | 0 |
| ברזיל | 325 | 1% | 55% | 42% | 2% |
| ניגריה | 249 | 0 | 47% | 53% | 0 |
| אלג'יר | 150 | 0 | 100% | 0 | 0 |
| דרום אפריקה | 151 | 91% | 1% | 8% | 0 |
| נורווגיה | 214 | 0 | 93% | 7% | 0 |
| צרפת | 128 | 0 | 1% | 34% | 65% |
| גרמניה | 102 | 27% | 3% | 47% | 23% |
| רחבי העולם | 14800 | 27% | 53% | 13% | 7% |
יצור אנרגיה ראשונית > כיום

משנת 2010 עד שנת 2015 היצור העולמי גדל ב-8%.
חלק קטן מהאנרגיה המתכלה גדל הרבה יותר, לדוגמה אנרגיה סולרית.
באפריקה 32 מתוך 48 המדינות מוכרזות כמדינות עם בעיית אנרגיה על ידי הבנק העולמי.
מייצור לצריכה סופית

אנרגיה ראשונית מומרת בדרכים רבות לספקי אנרגיה, המכונה גם אנרגיה משנית.
פחם בעיקר הולך לתחנות כוח תרמיות. קוק נגזר על ידי זיקוק הרסני של פחם ביטומני.
נפט גולמי הולך בעיקר לבתי זיקוק נפט, וגם משמש לייצור קוק נפט (אנ').
גז טבעי הולך למפעלי עיבוד גז טבעי כדי להסיר מזהמים כגון מים, פחמן דו-חמצני ומימן גופרתי, וכדי להתאים את ערך החימום. הוא משמש כגז דלק, גם בתחנות כוח תרמיות.
חום התגובה הגרעינית משמש בתחנות כוח תרמיות.
ביומסה משמשת ישירות או מומרת לדלק ביולוגי.
גנרטורים חשמליים מונעים על ידי:
קיטור או טורבינות גז במפעל תרמי, או
טורבינות מים בתחנות הידרואלקטריות, או
טורבינות רוח, בודדת או טחנות רוח.
בשנת 1954 החל ייצור חשמל על ידי פאנלים סולאריים שמחוברים לממיר מתח. בסביבות שנות ה-2000 הייצור ההמוני של הפאנלים הסולאריים הפך למשתלם כלכלית.
רוב האנרגיה העולמית מועברת על ידי כלי תחבורה גדולים, כגון ספינות תובלה, משאיות, רכבות משא ועוד.
32% מהאנרגיה העולמית משמשים להמרה והובלה, ו-6% עבור מוצרים שאינם אנרגיה כמו חומרי סיכה, אספלט ופטרוכימיה. 62% הנותרים משמשים עבור משתמשי הקצה.
כמויות גדולות של אנרגיה ראשונית והאנרגיה המומרת ממנה נסחרות בין מדינות, בערך 5350 Mtoe/a ברחבי העולם, בעיקר נפט וגז. הטבלה שלהלן מפרטת את כמויות ייצור האנרגיה במדינות המובילות בייצור אנרגיה בעולם. אנרגיה זו מופקת משמן (29%), פחם (27%), גז (24%), ביומסה (10%) וחשמל (10%). הכמויות מובאות ב-Mtoe/a והנתונים נכונים לשנת 2021.
| מדינה | TPES Mtoe/a |
| --- | --- |
איחוד האמירויות: 218
סין: 2,947
ארצות הברית: 2,205
ניגריה: 249
הודו: 615
אפריקה: 788
אינדונזיה: 451
רוסיה: 1,516
אוסטרליה: 423
ברזיל: 325
ערב הסעודית: 610
קנדה: 536
צריכה סופית

להלן מוצגים נתוני הצריכה הגלובלית של אנרגיה על ידי משתמשי הקצה. אנרגיה זו מתקבלת מנפט (29%), פחם (27%), גז (24%), ביומסה (10%) וחשמל (10%). הטבלאות מציינות כמויות במיליוני טונות של נפט בשנה (1Mtoe = 11.63 TWh). הנתונים נכונים לשנת 2021.
| מדינה/אזור | TPES Mtoe/a |
| --- | --- |
סין: 3,652
ארצות הברית: 2,123
גרמניה: 286
הודו: 927
אפריקה: 788
המזרח התיכון: 729
רוסיה: 811
יפן: 400
ברזיל: 308
דרום קוריאה: 298
קנדה: 289
אירן: 274
צרפת: 235
אינדונזיה: 226
צריכה סופית > חשמל

הטבלה שלהלן מציגה את הצריכה העולמית הסופית ואת המדינות/אזורים שצורכים הכי הרבה (83%). במדינות מתפתחות צריכת הדלק של כל אדם נמוכה ומבוססת יותר על אנרגיה מתחדשת. קנדה, ונצואלה וברזיל מייצרות את רוב החשמל שלהן מאנרגיה הידרואלקטרית.
| מדינה/אזור | דלק Mtoe/a | אחוז התחדשות | חשמל Mtoe/a | אחוז התחדשות | אנרגיה pp toe/a |
| --- | --- | --- | --- | --- | --- |
| עולמי | 6,810 | 16% | 1,737 | 21% | 1,2 |
| ונצואלה | 30 | 2% | 6 | 64% | 1,2 |
| ארצות הברית | 1,072 | 7% | 325 | 14% | 4,4 |
| אוקראינה | 38 | 3% | 10 | 5% | 1,1 |
| דרום קוריאה | 84 | 6% | 43 | 3% | 2,5 |
| רוסיה | 316 | 1% | 62 | 16% | 2,6 |
| מקסיקו | 93 | 8% | 22 | 14% | 1,0 |
| יפן | 191 | 2% | 82 | 17% | 1,9 |
| איראן | 130 | 0% | 18 | 5% | 1,9 |
| אינדונזיה | 139 | 40% | 17 | 11% | 0,6 |
| הודו | 444 | 40% | 88 | 15% | 0,4 |
| האיחוד האירופי | 801 | 10% | 236 | 30% | 2,0 |
| סין | 1330 | 9% | 419 | 24% | 1,3 |
| קנדה | 129 | 9% | 43 | 63% | 4,8 |
| ברזיל | 170 | 36% | 42 | 74% | 1,0 |
| אוסטרליה | 59 | 8% | 18 | 13% | 3,2 |
| ארגנטינה | 46 | 2% | 11 | 29% | 1,3 |
| אפריקה | 502 | 62% | 53 | 18% | 0,5 |
צפי עד לשנת 2040

בהתבסס על מחקרים שנערכו במדינות שונות, סוכנות האנרגיה הבינלאומית צופה שצריכת האנרגיה העולמית תגדל ב-30% עד שנת 2040 כתוצאה מהפיכת הודו, דרום-מזרח אסיה וסין למדינות תעשייתיות. צריכת הגז הטבעי צפויה לגדול ב-45% והשימוש בפחם אינו צפוי לגדול.
סוכנות האנרגיה הבינלאומית צופה שמדינות העולם לא יצליחו לעמוד ביעד שנקבע בהסכם פריז. עוד תרחישים חמורים של דיקרבוניזציה כוללים את אופציית ההתפתחות בת הקיימא. בתרחיש זו, מקורות אנרגיה דלי-פחמן (גרעיניים ומתחדשים) יגדלו ב-40%, גז טבעי יגדל ב-25%, פסגת השימוש בנפט תגיע בקרוב והשימוש בפחם ירד מיד. יותר מ-60% מהאנרגיה שצפויה להיות מיוצרת בשנת 2040 תגיע מאנרגיה מתחדשת ו-15% מאנרגיה גרעינית. הנפח של טכנולוגיית האנרגיה הירוקה וניצול האנרגיה יהיה 69 טריליון דולר בהשקעה מצטברת בתרחיש זה אבל גז יישאר רכיב חשוב במערכת ייצור האנרגיה הבטוחה.
ראו גם

משאבי האנרגיה העולמיים
ניהול דרישת האנרגיה
תעשיית האנרגיה
ההשפעה הסביבתית של תעשיית האנרגיה
ההתחממות הגלובלית
צריכת אנרגיה גלובלית
רשימה של מדינות המסודרות על ידי הצריכה והייצור הסופי של אנרגיה
להיסטוריה ראה מאמרים על שליטה באש, צמצום פחם ושמן, שימוש ברוח וטחנות רוח ואוניות מפרשים.
ייצור חשמל
הערות שוליים

↑  הוצאת אנרגיה, באתר Leonardo Energy, ‏28 לנובמבר 2011 (ארכיון)
↑  אנרגיה משמשת במובן הכלכלי לא במובן הפיזי שבו היא מומרת
↑  Hannah Ritchie, Max Roser, Pablo Rosado, Energy, Our World in Data, 2022-10-27
↑  Reuters (2022-03-31). "Global wind and solar growth on track to meet climate targets". Reuters (באנגלית). נבדק ב-2022-11-20.
↑  Global CO2 emissions rebounded to their highest level in history in 2021 - News, IEA, ‏08 March 2022 (באנגלית)
↑  The Truth Behind the Climate Pledges – FEU-US (באנגלית)
↑  Glossary - U.S. Energy Information Administration (EIA), www.eia.gov
↑  World Energy Statistics | Enerdata, yearbook.enerdata.net (באנגלית)
↑  World Energy Primary Production | Energy Production | Enerdata, yearbook.enerdata.net (באנגלית)
↑  World Energy Consumption Statistics | Enerdata, yearbook.enerdata.net (באנגלית)
אייפון 11 פרו

| --- | --- |


אייפון 11 פרו
 מידע כללי
 סוג:  דגם של טלפון חכם 
 מפתח:  אפל 
 יצרן:  אפל 
 תאריך הפצה:  20 בספטמבר 2019
 תאריך הפסקת שיווק:  13 באוקטובר 2020 
 סדרה:  אייפון 
 הקודם בסדרה:  אייפון XS 
 הבא בסדרה:  אייפון 12 פרו 
 מידע טכני
 מערכת הפעלה:  iOS 13
 מעבד:  Apple A13 Bionic
 נפח אחסון:  64GB/256GB/512GB
 זיכרון:  4GB
 מסך:  אייפון 11 Pro:‏ 5.8 אינץ' (150 מ"מ),‏ 2436x1125 px אייפון 11 Max:‏ 6.5 אינץ' (170 מ"מ),‏ 2688x1242 px
 מצלמה:  3 מצלמות של 12 מגה-פיקסל עם מייצב אופטי
 סוללה:  סוללת יוני ליתיום 
 מידות
 רוחב:  71.4 מ"מ 
 גובה:  144 מ"מ 
 עובי:  8.1 מ"מ 
 משקל:  אייפון 11 Pro:‏ 188 גרם אייפון 11 Max:‏ 226 גרם
 צורה:  מלבן עם פינות מעוגלות
 אתר רשמי
 
אייפון 11 פרו (באנגלית: iPhone 11 Pro) הוא טלפון חכם בעל מסך מגע מבית חברת אפל. המכשיר הוכרז ב-20 בספטמבר 2019 באירוע השקה השנתי של החברה, כשבאותו אירוע גם הוכרזו שאר המכשירים בסדרה, ה-Apple Watch מסדרה 5 ושירותים נוספים שמציעה אפל ללקוח. המכשיר הוא יורשו של האייפון XS/Max, והוא חלק מסדרת האייפונים החדשה (הוכרז לצד האייפון 11 והאייפון 11 פרו מקס).
המכשיר מגיע עם המעבד החדש של אפל, A13 Bionic. המכשיר כולל מערך מצלמות משולש לראשונה במכשירים של חברת אפל. המכשיר נמכר עם מטען מהיר בהספק של 18W המאפשר טעינה מהירה בניגוד לאייפון 11 אשר נמכר עם מטען 5W בדומה לאייפונים מדורות קודמים.
השקת המכשיר בישראל התקיימה 6 ימים לאחר ההשקה בארצות הברית. במסגרת אירוע לילה לבן בחצות בין 25–26 בספטמבר 2019.
עיצוב

האייפון 11 פרו/מקס זמין לרכישה ב 4 צבעים: אפור חלל, כסוף, ירוק חצות וזהב. בגב המכשיר, בצדו האחורי ממוקם מערך מצלמות משולש לצד חיישן פלאש. מערך הצילום זהה בין שתי הגרסאות, וכולל עדשה ראשית, רחבה וטלפוטו.
מפרט > חומרה

האייפון 11 פרו/מקס, בדומה לאייפון 11, מכיל בתוכו את המעבד A13 Bionic של אפל. דגמי המכשיר מגיעים עם שלוש אפשרויות לאחסון פנימי: 64, 256 או 512 ג'יגה, וסך זיכרון ראם של 4GB. האייפון 11 פרו עמיד במים ואבק, בתקן IP68 (עמיד למים תחת 4 מטרים עד 30 דקות).
עם זאת, אחראיות היצרן אינה מכסה נזקי נוזלים בטלפון. כמו כן, בדומה למכשירי האייפון הקודמים בסדרה, למכשיר אין שקע לחיבור אוזניות.
בדומה למכשירי אייפון 11, XS/Max, XR ו X. מכשיר זה אינו מצויד בסורק טביעות אצבע אלא בסורק פנים הנמצא ב"נוץ'" אשר נמצא בחלקו העליון של המכשיר אשר פותח את נעילת הטלפון באמצעות תווי הפנים של המשתמש.
מפרט > מסך

האייפון 11 פרו/מקס מגיע עם מסך OLED (בניגוד לאייפון 11 שמגיע עם תצוגת LCD), והוא תומך בטכנולוגיית IPS. מסך האייפון 11 פרו בגודל של 14.73 ס"מ וברזולוציה של 2436x1125. מסך מכשיר המקס בגודל של 16.51 ס"מ וברזולוציה של 2688x1242. המסך תומך ברזלוציית HDR, Dolby Vision, True-Tone. בדומה לאייפון 11, הXS, XR. ו-הX, בחלקו העליון של המכשיר ממוקמות מערך המצלמות הקדמיות והרמקול.
מפרט > מצלמה

המכשיר כולל מערך מצלמות אחורי משולש הכולל 3 עדשות כפולות באיכות של 12 מגה פיקסל וזוג מצלמות קדמיות אשר גם הן באיכות זהה בניגוד למכשיר הדגל הקודם בסדרה.
העדשה הראשית אשר נמצאת בין שתי העדשות האחרות היא עדשת 13 מ"מ, בעלת f/1.8. העדשה התחתונה היא עדשת טלפוטו ברוחב 52 מ"מ, בעלת 2/f עם זום אופטי קבוע של X2. העדשה העליונה היא עדשה רחבה בעלת 2.4/f וכוללת שדה ראייה של עד כ-120 מעלות.
האייפון 11 פרו/מקס תומך בצילום וידאו ברזולוציית 4K בקצב של כ-60 פריימים לשנייה. בנוסף, יש גם אפשרות של הילוך איטי במכשיר, באיכות של 1080p עד 240 פריימים לשנייה. הטלפון מאפשר "זום שמע", אשר ממקד את השמע לאזור בו המשתמש מתמקד (בדומה לדגם הבסיסי). שלוש המצלמות תומכות בווידאו, אם כי רק העדשה הראשית ועדשת הטלפוטו מגיעות עם מייצב אופטי. כמו כן, גם מצב הבוקה (מיקוד חי) והעומק קיימים במכשיר. לאייפון 11 פרו ישנו מצב לילה אוטומטי, שמאפשר למצלמה לצלם תמונות בהירות עם רעש מופחת בסביבות בעלות תאורה נמוכה. חברת אפל הודיעה גם על שחרור תכונה חדשה שתאפשר למעבד הצילום לנתח וללמוד מהתמונות שהמשתמש מצלם (בדומה לAI של גוגל)
מפרט > תוכנה

אייפון 11 פרו/מקס מגיעים עם מערכת ההפעלה של אפל, iOS 13.
ראו גם

אייפון X
אייפון XR
אייפון XS
אייפון 11
הערות שוליים

↑  הערך עוסק בדגם האייפון 11 פרו/מקס בלבד.
↑  יובל מן, הערכות בשוק: אייפון 12 יגיע רק בסוף נובמבר, באתר ynet, 25 באוקטובר 2020
פיוצ'רמה קומיקס

| --- | --- |

פיוצ'רמה קומיקס
 מידע קומיקס
 סטטוס:  רץ
 תקופת פרסום מקורית:  22 בנובמבר 2000 – עדיין רץ
 ארץ מקור:  ארצות הברית
 שפת המקור:  אנגלית
 מוציא לאור:  Bongo Comics Group 
 
פיוצ'רמה קומיקס היא סדרת קומיקס בהוצאת בונגו קומיקס (Bongo Comics) המבוססת על סדרת הטלוויזיה פיוצ'רמה.
הקומיקס פורסמו בארצות הברית כל חודשיים החל מנובמבר 2000 (מלבד הפסקה קצרה לצורך הגרסה המיוחדת של החציה עם משפחת סימפסון) עד שנת 2003 ועכשיו הם מופיעים כל רבעון. הקומיקס יוצא לאור גם בבריטניה (בסדר שונה), אוסטרליה ושוחררו שלושה אוספים בכריכה קשה. במהלך הפסקת הפקת הסדרה בין השנים 2003–2006 הקומיקס היו החומר היחיד שפורסם בנושא פיוצ'רמה.
יסוד העלילה

בשנת 3000, הצוות של פלנט אקספרס עושים משלוחים למקומות לא רגילים, כמו כן הם עוברים הרפתקאות בחזרה לכדור הארץ. הדמויות הם פיליפ ג'יי פריי, בן אדם מהמאה העשרים ואחת שהוקפא בהקפאה קריוגנית למשך 1,000 שנים, ציקלופית מפקדת הספינה טורנגה לילה, ורובוט עושה צרות, המתודלק באלכוהול בשם בנדר. בקומיקס נעשה תדיר שימוש מורחב בדמויות תומכות או משניות מסדרת הטלוויזיה כמו קיוברט פרנסוורת, רובוט-שטן ולנז וונג.
מבנה הגיליון

כל גיליון מכיל לפחות סיפור אחד של 27 עמודים (לעיתים מופיעים גם סיפורים קצרים) ודף אומנות. יש גם דף שלם של פרסומות מצחיקות המשווקות מוצרים עתידנים (כמו שבלול מוח), כפרודיה על חוברות קומיקס שונות הכוללות קופונים.
מדי פעם יוצאים גיליונות בהוצאה מיוחדת; הוצאה מיוחדת של הגיליון הראשון הופיע בקומיק-קון בשנת 2000 כשרקע הקומיקס זהב במקום האדום הרגיל.
בדומה לסדרת האם, בכל גיליון מופיע כותרת שונה על כריכה (לדוגמה "יוצר בארצות הברית! (הודפס בקנדה)"). הכותרות תואמות למקום בהם הם פורסמו. כל גיליון מכיל עלילה בפני עצמה (חוץ מהסיפור "Time Bender Trilogy" שהחזיק ארבעה גיליונות).
גליונות > גליונות עתידיים

| מס' | כותרת | שם | תאריך הוצאה |
| --- | --- | --- | --- |
| 72 | טרם הוכרז | טרם הוכרז | 3 בספטמבר 2014 |
גליונות > משבר החציה הסודית של משפחת סימפסון/פיוצ'רמה

בשנת 2002 הוכרז על קרוסאובר של משפחת סימפסון קומיקס ופיוצ'רמה קומיקס בן שני חלקים. קרוסאובר נוסף פורסם בשנת 2005.
גליונות > משבר החציה הסודית של משפחת סימפסון/פיוצ'רמה > משבר החציה הסודית של משפחת סימפסון/פיוצ'רמה

| מס' | כותרת | תאריך הוצאה |
| --- | --- | --- |
| 1 | Somewhere Over the Brain-Bow!‎ | 21 באוגוסט 2002 |
| 2 | Liquid Diamond Is Forever!‎ | 28 בינואר 2003 |
גליונות > משבר החציה הסודית של משפחת סימפסון/פיוצ'רמה > משבר החציה הסודית של משפחת סימפסון/פיוצ'רמה 2

| מס' | כותרת | תאריך הוצאה |
| --- | --- | --- |
| 1 | Slaves of New New York!‎ | 26 בינואר 2005 |
| 2 | The Read Menace!‎ | 23 במרץ 2005 |
שונות

מגזין טיטאן התחיל לפרסם את פיוצ'רמה קומיקס בבריטניה בשנת 2002, כשהגיליון הראשון נמכר ב-23 באוקטובר. הגרסה הבריטית גדולה יותר וגודל דפיה הוא A4 ועל הכריכה יש סרגל צד המראה את התוכן. תוכן הגליונות בבריטניה הוא אותו הדבר כמו התוכן מהגיליונות שפורסמו בארצות הברית אבל יש יותר תחרויות ויותר דפי אומנות. סדר שחרור הגליונות שונה מסדר השחרור המקורי; גיליונות החציה שוחררו כחלק מסדרת הגליונות הרגילים ולא כגיליונות מיוחדים, מה שדחף גיליונות אחורה. גיליון מס' 7 בארצות הברית שוחרר בבריטניה כגיליון 6 כדי שיצא ביחד עם שליחות קטלנית 3: עלייתן של המכונות. גם הכותרות שונות מהגרסה האמריקאית, בגיליון הנ"ל הכותרת שונתה ל-"Rise of the Machines" וגיליון 3 שונה ל-"New Version 5.0!" בהתחשב בזה שהוא הודפס שני גיליונות מאוחר יותר. גיליון "DOOP the Right Thing" פורסם רק אחרי גיליון 9.
עד גיליון 14, חוברות הקומיקס יצאו לאור כל חודשיים. מגיליון 15 עד גיליון 44 הם יצאו כל חודש, וכדי להימנע מלעקוף עם הגרסה האמריקאית (שאז כבר היה יוצא לאור כל רבעון), הגיליונות פוצלו לשניים, חוץ מגיליון "Bender Breaks Out" שפורסם במלאו (אחרת הוא לא היה מובן). מגיליון 45 ואילך הם הופצו כל חודשיים.
יצאו לאור גם גיליונות פרסומיות מיוחדות; גרסה ממוזערת של גיליון "DOOP the Right Thing" צורף לקומיקס של משפחת סימפסון בבריטניה.
הקומיקס שוחררו באוסטרליה החל משנת 2002 ושוחררו בתבנית של הגרסה האמריקאית. אבל, עד גיליון 16, הם יצאו לאור כל רבעון. ושוחררו כל חודשיים בסוף 2005. היו שינויים בכותרת; גיליון "A Fit Worse Than Death" פורסם במקור ללא כותרת, ובגרסה האוסטרלית נוספה הכותרת "Medicine In The 31st Century".
בכריכה קשה

"Futurama-O-Rama" אוסף גיליונות 1–4
"Futurama Adventures" אוסף גליונות 5–9
"Futurama Conquers The Universe" אוסף גיליונות 10–13
"Futurama: The Time Bender Trilogy" אוסף גיליונות 16–19
עדיין אמורים להתפרסם אוסף שני הגליונות "משבר החציה הסודית של משפחת סימפסון/פיוצ'רמה" וגיליון מיוחד בן עשרה דפים "Chilli Chilli Bang Bang".
וינסטון צ'רצ'יל (משחתת)

| --- | --- |
סמל המשחתת וינסטון צ'רצ'יל

המשחתת וינסטון צ'רצ'יל, תחת פיקוד הצי החמישי, בסיור במפרץ הפרסי, 11 בפברואר 2008
 תיאור כללי
 מוטו:  In war: Resolution In peace: Good Will במלחמה: נחישות, בשלום: רצון טוב
 סוג אונייה:  משחתת טילים 
 צי:   צי ארצות הברית
 דגל הצי:  
 סדרה:  סדרת המשחתות ארלי ברק 
 אוניות בסדרה:  73
 ציוני דרך עיקריים
 מספנה:  Bath Iron Works
 הוזמנה:  6 בינואר 1995
 תחילת הבנייה:  7 במאי 1998
 הושקה:  17 באפריל 1999
 תקופת הפעילות:  10 במרץ 2001 – בשירות פעיל (23 שנים)
 מידות
 הֶדְחֶק:  9,350 טון
 אורך:  155.3 מטר
 רוחב:  20 מטר
 שוקע:  9.4 מטר
 נתונים טכניים
 מהירות:  30 קשר (56 קמ"ש)
 גודל הצוות:  32 קצינים ו-348 חוגרים
 טווח שיוט:  4,400 מייל ימי (8,100 ק"מ), במהירות 20 קשר (37 קמ"ש)
 הנעה:  4 טורבינות גז, 27,000 כוחות סוס כ"א, המניעות זוג צירי מדחפים.
 אמצעי לחימה
 חימוש:  זוג מערכות שיגור אנכיות, האחת בעלת 64 תאים והשנייה בעלת 32 תאים, לשיגור טילי ים-אוויר RIM-66 סטנדרט, ים-ים/קרקע BGM-109 טומהוק וכן טילי אסרוק נגד צוללות. תותח 5 אינץ' (127 מ"מ), זוג תותחי 25 מ"מ, זוג מערכות תותחים פלנקס 20 מ"מ, ארבעה מקלעים כבדים. שישה צינורות טורפדו.
 מסוקים:  זוג מסוקי SH-60 סי-הוק
 
וינסטון ס. צ'רצ'יל (DDG-81) היא משחתת טילים מסדרת  ארלי בורק בשירות צי ארצות הברית. הצ'רציל היא המשחתת ה-31 במספר מתוך 77 ספינות מדגם זה. המשחתת קרויה על שם וינסטון צ'רצ'יל, ראש הממשלה הבריטי בזמן מלחמת העולם השנייה. בסיס האם שלה הוא בסיס הצי בנורפוק אשר במדינת וירג'יניה, ארצות הברית.
מאפיינים

וינסטון ס. צ'רצ'יל היא המשחתת הראשונה מדגם "ארלי בורק", מסדרת IIA, התצורה הסופית לאוניות מדגם זה, אשר מצוידת בתותח 5 אינץ' (127 מ"מ) חדש בעל קנה באורך 62 קליברים (זאת לעומת אורך קנה של 54 קליברים בלבד בספינות קודמות בסדרה). הקנה המוארך מאפשר שרפה טובה יותר של חומר הנפץ ההודף, מקטינה את הרשף ומגבירה את מהירות הלוע ואת כח האש. צריח התותח תוכנן מחדש כדי להקטין את חתימת המכ"ם שלו.
שם המשחתת

ב-29 בנובמבר 1995, במהלך ביקור רשמי בבריטניה הכריז נשיא ארצות הברית ביל קלינטון, במהלך נאום שנשא בפני שני בתי הפרלמנט, כי המשחתת החדשה תקרא על שמו של ראש הממשלה הבריטי לשעבר, סר וינסטון צ'רצ'יל. הצ'רצ'יל היא אוניית המלחמה הראשונה מאז 1975 הנקראת על שמו של מי שאינו אזרח ארצות הברית, וכן המשחתת הראשונה, ואוניית המלחמה הרביעית, הנקראת על שמו של אזרח בריטי.
אוניות מלחמה אמריקאיות נוספות אשר נקראו על שמם של אנגלים היו:
אוניית צי ארצות הברית אלפרד (אנ'), על שם אלפרד הגדול. זו הייתה אוניית משא שנבנתה ב-1774 ונרכשה על ידי הצי הקונטיננטלי, הצי של שלוש עשרה המושבות (שהפכו בהמשך לארצות הבית). האונייה הוסבה לפריגטה, אוניית מלחמה ("Man-o'-War") של הצי הקונטיננטלי.
אוניית צי ארצות הברית ראלי (אנ'), על שם וולטר ראלי, פריגטה של הצי הקונטיננטלי מ-1776.
אוניית צי ארצות הברית אפינגהאם (Effingham) (אנ'), פריגטה נוספות של הצי הקונטיננטלי מ-1777, שנקראה על שמו של תומאס הווארד השלישי, הרוזן של אפינגהאם (אנ'), אשר התפטר מתפקידו כדי שלא יאולץ להילחם במלחמת העצמאות האמריקאית.
משחתת נוספת שנקראה על שמו של אזרח חבר העמים הבריטי היא הפריגטה הארולד הולט (אנ'), הקרויה על שם ראש ממשלת אוסטרליה הרולד הולט, אשר נעלם בנסיבות מסתוריות ב-1967.
תיאור

החוזה לבניית הצ'רצ'יל הוענק למספנות "באת' אירון וורקס" (Bath Iron Works), מספנה אמריקאית הממוקמת בעיר באת' במדינת מיין שבארצות הברית (ומכאן שמה), ב-6 בינואר 1995. השדרית הונחה ב-7 במאי 1998, בניית המשחתת הושלמה ב-17 באפריל 1999 והיא נמסרה לצי ארצות הברית ב-13 באוקטובר 2000. הצ'רצ'יל הושקה בטקס רשמי ב-10 במרץ 2001, בנוכחות הברונית סואמס, בתו של וינסטון צ'רצ'יל, וגברת ג'נט כהן, אשתו של מזכיר ההגנה ויליאם כהן. מפקדה הראשון של הצ'רצ'יל היה קומנדר מייקל פרנקן.
הצ'רצ'יל היא המשחתת היחידה של צי ארצות הברית עליה משרת קצין של הצי המלכותי הבריטי. במקביל, הוצב קצין צי אמריקאי על אוניית הצי המלכותי אה"מ מרלבורו, עד שזו הוצאה משירות ב-8 ביולי 2005. הצ'רצ'יל היא אוניית צי ארצות הברית היחידה המניפה נס ימי זר - הנס הלבן של הצי המלכותי מונף יחד עם הדגל האמריקאי.
סמל המשחתת > בלאזון הסמל

סמל המשחתת מופיע על אובל לבן, מוקף בגבול כחול כהה עם שולי חבל בצבע זהב, עליו רקומות שם המשחתת "USS Winston S. Churchill" למעלה וסימנה "DDG 81" בתחתית.
במרכז הסגלגל מופיע סמל בעיצוב שלט אצולה. הסמל כולל מגן אדום עם צ'יף לבן, כאשר הגבול בין השדות הוא גבול גלי. הצ'יף מוטען בצלב ג'ורג' הקדוש ובמרכזו מופיע פלר דה ליס כחול. במרכז השדה האדום מוטען אריה פוסע ומתחתיו ספר פתוח. מתחת למגן מופיע המוטו של המשחתת: "In war: Resolution" ו-"In peace: Good Will" באותיות זהב על קלף אדום. כתומך למגן, מופיעה בירית כחולה עליה מופיע שמו של המסדר האצילי ביותר של הבירית באותיות זהב. כציצה מופיע קלשון בעל שלוש שיניים בצבעי כסף וכחול כצורת שברון על עטרה של ארז'ן ואזור. הציצה מוקפת זר של עלי דפנה ואלון בצבע זהב.